|  |  |
| --- | --- |
|  | **Προκήρυξη για την εισαγωγή εισακτέων μεταπτυχιακών φοιτητών**  **στο Πρόγραμμα Μεταπτυχιακών Σπουδών**  **με τίτλο**  **ΠΜΣ «ΧΕΙΡΟΥΡΓΙΚΗ ΟΓΚΟΛΟΓΙΑ ΠΕΠΤΙΚΟΥ»**  **MSc-Surgical Oncology of the Gastrointestinal"**    Θεσσαλονίκη, 24/5/2021  Αριθμ. πρωτ.:96  Το Τμήμα Ιατρικής, της Σχολής Επιστημών Υγείας του Α.Π.Θ. προκηρύσσει την εισαγωγή, κατ' ανώτατο όριο σαράντα (40) θέσεων μεταπτυχιακών φοιτητών/τριών, για το ακαδημαϊκό έτος 2021-2022 στο Πρόγραμμα Μεταπτυχιακών Σπουδών (ΠΜΣ) με τίτλο «Χειρουργική Ογκολογία Πεπτικού», (ΦΕΚ ίδρυσης ΠΜΣ 4521/Β’/14-10-2020).  **Σκοπός** του προτεινόμενου ΠΜΣ είναι η εξειδίκευση των μεταπτυχιακών φοιτητών στη χειρουργική αντιμετώπιση των κακοηθών παθήσεων – πρωτοπαθών και μεταστατικών- αποκλειστικά των οργάνων του γαστρεντερικού συστήματος. Τα τελευταία χρόνια, η αύξηση της συχνότητας των νεοδιαγνωσθέντων κακοήθων παθήσεων του πεπτικού και ιδιαίτερα στις νεαρότερες ηλικίες καθιστά επιτακτική ανάγκη την εξειδίκευση στη χειρουργική αντιμετώπιση αυτών. Είναι πλέον αποδεδειγμένο ότι η μόνη και οριστική θεραπεία των παθήσεων αυτών είναι η χειρουργική, η οποία σε πολλές περιπτώσεις συνδυάζεται και με θεραπευτικά πρωτόκολλα χημειο- ή/και ακτινοθεραπείας. Στη Δυτική Ευρώπη και στις Η.Π.Α., η χειρουργική αντιμετώπιση αποτελεί πεδίο αποκλειστικής ενασχόλησης χειρουργών, εξειδικευμένων στη Χειρουργική Ογκολογία, ενώ είναι πλέον γεγονός ο διαχωρισμός της Ογκολογίας σε Χειρουργική και Παθολογική.  **Η έναρξη των μαθημάτων** ορίζεται τον Οκτώβριο του 2021 και η γλώσσα διδασκαλίας των μαθημάτων και της συγγραφής της διπλωματικής εργασίας θα είναι η **ελληνική.**  **Η χρονική διάρκεια φοίτησης διαρκεί τέσσερα** (4) ακαδημαϊκά εξάμηνα και οδηγεί, μετά την επιτυχή εκπόνηση της διπλωματικής εργασίας, στην απονομή του Διπλώματος Μεταπτυχιακών Σπουδών (Δ.Μ.Σ.) στο γνωστικό αντικείμενο "Χειρουργική Ογκολογία Πεπτικού". Το ΠΜΣ θα πιστώνεται συνολικά με **120 ECTS**, σύμφωνα με το Ευρωπαϊκό Σύστημα Πιστωτικών Μονάδων και δεν διαχωρίζεται σε ειδικεύσεις, παρέχει **ενιαίο** πρόγραμμα σπουδών.  Κατηγορίες εισακτέων που μπορούν να γίνουν δεκτοί για την παρακολούθηση των Προγραμμάτων Μεταπτυχιακών Σπουδών, είναι:  1) Κάτοχοι τίτλων πρώτου κύκλου σπουδών Πανεπιστημίων της ημεδαπής και αναγνωρισμένων ομοταγών Ιδρυμάτων της αλλοδαπής (άρθρο 34, παρ. 1, 7 και 8 του Ν. 4485/2017.  **2)** Μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π., εφόσον πληρούν τις προϋποθέσεις του πρώτου εδαφίου της παρ. 1 του άρθρου 34 του Ν.4485/2017, μπορούν να εγγραφούν ως υπεράριθμοι και μόνο ένας κατ΄ έτος ανά ΠΜΣ, που οργανώνεται σε Τμήματα του Ιδρύματος που υπηρετούν, το οποίο είναι συναφές με τον τίτλο σπουδών και το έργο που επιτελούν στο οικείο Ίδρυμα.  3) Δίπλωμα Μεταπτυχιακών Σπουδών δεν απονέμεται σε φοιτητή του οποίου ο τίτλος σπουδών του πρώτου κύκλου από ίδρυμα της αλλοδαπής, δεν έχει αναγνωριστεί από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.), σύμφωνα με το ν. 3328/2005 (Α' 80).  Στο ΠΜΣ με τίτλο «**Χειρουργική Ογκολογία Πεπτικού»** γίνονται δεκτοί **πτυχιούχοι των Τμημάτων Ιατρικής, Κτηνιατρικής, Φαρμακευτικής, Βιολογίας, Νοσηλευτικής,** κάτοχοι τίτλων πρώτου κύκλου σπουδών των Πανεπιστημίων της ημεδαπής ή αναγνωρισμένων ομοταγών ιδρυμάτων της αλλοδαπής.  Υποψηφιότητα για το ΠΜΣ μπορούν να θέσουν **και τελειόφοιτοι** φοιτητές των ανωτέρω Τμημάτων, με την προϋπόθεση ότι θα έχουν αποφοιτήσει **πριν** την έγκριση του τελικού πίνακα των υποψηφίων, οι οποίοι γίνονται δεκτοί στο ΠΜΣ  Οι υποψήφιοι για τη συμμετοχή τους στη διαδικασία αξιολόγησης θα πρέπει να υποβάλλουν τα παρακάτω δικαιολογητικά:  α) Αίτηση συμμετοχής  β) Σύντομο υπόμνημα για τους λόγους επιλογής και συμμετοχής στο ΠΜΣ  γ) Αντίγραφο τίτλων σπουδών ελληνικού Πανεπιστημίου ίδιου Τμήματος και πιστοποιητικό ισοτιμίας από το ΔΟΑΤΑΠ, σε περίπτωση πτυχιούχων πανεπιστημίων του εξωτερικού.  δ) Βιογραφικό σημείωμα στο οποίο αναφέρονται αναλυτικά οι σπουδές, η τυχόν διδακτική ή/και επαγγελματική εμπειρία, η επιστημονική και ακαδημαϊκή δραστηριότητα του υποψηφίου.  ε) Για τη συμμετοχή των υποψηφίων στη διαδικασία επιλογής του ΠΜΣ απαραίτητη θεωρείται, η γνώση ξένης γλώσσας (τουλάχιστον επιπέδου Β2),η οποία, όταν δεν είναι βεβαιωμένα η μητρική τους, πιστοποιείται είτε με πτυχίο αντίστοιχου ξενόγλωσσου πανεπιστημιακού τμήματος είτε με κατοχή τουλάχιστον αναγνωρισμένων διπλωμάτων επάρκειας Β2. (*Το επίπεδο γλωσσομάθειας της ξένης γλώσσας αποδεικνύεται από με τους εξής τρόπους: α) Κρατικό Πιστοποιητικό του ν. 2740/1999 όπως αντικαταστάθηκε με την παρ. 19 του άρθρου 13 του Ν. 3149/2003, β) Με πτυχίο Ξένης Γλώσσας και Φιλολογίας ή Πτυχίο Ξένων Γλωσσών Μετάφρασης και Διερμηνείας της ημεδαπής ή αντίστοιχο και ισότιμο σχολών της αλλοδαπής, γ) Με Πτυχίο, προπτυχιακό ή μεταπτυχιακό δίπλωμα ή διδακτορικό δίπλωμα οποιουδήποτε αναγνωρισμένου ιδρύματος τριτοβάθμιας εκπαίδευσης της αλλοδαπής, δ) Με Απολυτήριο τίτλο ισότιμό των ελληνικών σχολείων Δευτεροβάθμιας Εκπαίδευσης, εφόσον έχουν αποκτηθεί μετά από κανονική φοίτηση τουλάχιστον έξι ετών στην αλλοδαπή. Η άδεια επάρκειας διδασκαλίας ξένης γλώσσας δεν αποδεικνύει τη γνώση ξένης γλώσσας (Π.Δ. 347/2003). Οι υποψήφιοι που είναι κάτοχοι της σχετικής άδειας πρέπει να προσκομίσουν επικυρωμένο αντίγραφο και ακριβή μετάφραση του τίτλου σπουδών βάσει του οποίου εκδόθηκε η άδεια επάρκειας διδασκαλίας ξένης γλώσσας).*  στ) Δύο (2) συστατικές επιστολές από μέλη ΔΕΠ ή από τον φορέα απασχόλησής τους.  ζ) Φωτοτυπία των δύο όψεων της αστυνομικής ταυτότητας / διαβατηρίου.  Η επιλογή των υποψηφίων γίνεται με αξιολόγηση του φακέλου των δικαιολογητικών και προσωπική συνέντευξη από την *Επιτροπή Επιλογής Εισακτέων*.  Για την αξιολόγηση των υποψηφίων μοριοδοτούνται:  α) Ο βαθμός πτυχίου (πολλαπλασιαζόμενος με συντελεστή 1, μέγιστο **10** μόρια),  β) Οι αναγνωρισμένες μεταπτυχιακές σπουδές (μεταπτυχιακός τίτλος 3 μόρια, κατοχή διδακτορικού τίτλου 7 μόρια, μέγιστο **10** μόρια),  γ) Η προφορική συνέντευξη κατά την οποία αξιολογούνται η επιστημονική κατάρτιση, η ερευνητική εμπειρία των υποψηφίων, η συναφής εξωπανεπιστημιακή δραστηριότητα και τα συναφή επιστημονικά ενδιαφέροντα (μέγιστο **30** μόρια),  δ) Οι ανακοινώσεις σε ελληνικά συνέδρια (μέγιστο **5** μόρια, 1 μόριο/ανακοίνωση),  ε) Οι ανακοινώσεις σε διεθνή συνέδρια (μέγιστο **10** μόρια, 2 μόρια/ανά ανακοίνωση),  στ) Οι δημοσιεύσεις σε ελληνικά περιοδικά (μέγιστο **15** μόρια, 5 μόρια/δημοσίευση),  ζ) Οι δημοσιεύσεις σε διεθνή περιοδικά (μέγιστο **30** μόρια, 10 μόρια/δημοσίευση),  η) Η συμμετοχή σε ερευνητικά προγράμματα (μέγιστο **15** μόρια, 5 μόρια/ανά πρόγραμμα),  θ) Η αναγνωρισμένη επαγγελματική εμπειρία (μέγιστο 1**5** μόρια, 3 μόρια/έτος),  ι) Η γνώση της ξένης γλώσσας, επιπέδου Β2 επτά μόρια (7), επιπέδου Γ1 οκτώ μόρια (8), επιπέδου Γ2 εννέα (9) μόρια, ως μητρική ή απόκτηση πτυχίου τριτοβάθμιας εκπαίδευσης σε αγγλόφωνο πανεπιστήμιο δέκα μόρια (10), (μέγιστο τα **δέκα** (**10**) μόρια).  Ο ανώτατος βαθμός μοριοδότησης που μπορεί να συμπληρώσουν οι υποψήφιοι καθορίζεται από τα παραπάνω κριτήρια και είναι **150** μόρια.  Η τελική διαδικασία επιλογής των υποψηφίων στο ΠΜΣ γίνεται από την τριμελή Επιτροπή Επιλογής Εισακτέων, η οποία κατατάσσει τους υποψήφιους βάσει του συνολικού αριθμού μορίων που συγκέντρωσαν. Η Επιτροπή καταρτίζει πλήρη κατάλογο με όλους τους υποψήφιους και ύστερα από τον σχετικό έλεγχο, απορρίπτει όσους δεν πληρούν τα ελάχιστα κριτήρια που έχουν καθοριστεί και καλεί σε προσωπική συνέντευξη, τους προκρινόμενους υποψήφιους που έχουν συγκεντρώσει τα προαπαιτούμενα. Μετά την ολοκλήρωση της διαδικασίας (αξιολόγηση με βάση το φάκελο δικαιολογητικών και συνέντευξη), καταρτίζεται ο τελικός πίνακας των επιτυχόντων.  Οι ενδιαφερόμενοι καλούνται να αποστείλουν τις αιτήσεις τους μαζί με τα απαιτούμενα συνοδευτικά έγγραφα **από 01/06/2021 έως και 1/9/2021,** είτε στην ηλεκτρονική διεύθυνση **dimmilonas@auth.gr**, είτε με συστημένη ταχυδρομική αποστολή του φακέλου υποψηφιότητας, με την ένδειξη "ΠΜΣ-Χειρουργική Ογκολογία Πεπτικού", στην ακόλουθη ταχυδρομική διεύθυνση:  *Αριστοτέλειο Πανεπιστήμιο Θεσσαλονίκης, Σχολή Επιστημών Υγείας, Τμήμα Ιατρικής,* ***Γραμματεία-Γραφείο Προγραμμάτων Μεταπτυχιακών Σπουδών,*** *κτίριο ΚΕΔΙΠ Ιατρικής (έναντι Νοσ. ΑΧΕΠΑ), Τ.Κ. 54124, Θεσσαλονίκη.*  Για τη συμμετοχή στο πρόγραμμα προβλέπεται η καταβολή τελών φοίτησης, συνολικού ύψους **τριών** (3.000) χιλιάδων ευρώ και η καταβολή τους θα γίνεται σε τρεις (3) ισόποσες δόσεις και σε ημερομηνίες που θα οριστούν στην αρχή του Α΄εξαμήνου. Η εγγραφή των φοιτητών θεωρείται οριστική μετά την καταβολή της πρώτης δόσης των τελών φοίτησης.  Περισσότερες πληροφορίες και για την αίτηση συμμετοχής οι ενδιαφερόμενοι μπορούν να απευθύνονται: Στη Γραμματεία του ΠΜΣ, **τηλ. 2310 992532 (κ. Δ. Μυλωνάς)**, τις εργάσιμες ημέρες και ώρες 11:00-13:00, ή στην ηλεκτρονική διεύθυνση **dimmilonas@auth.gr,** και στην ιστοσελίδα του Τμήματος Ιατρικής **https://www.med.auth.gr. (**επικαιρότητα-μεταπτυχιακά Ιατρικής**)** |
|  |  |

Ο Διευθυντής του ΠΜΣ Ο Πρόεδρος του Τμήματος Ιατρικής Α.Π.Θ.

Κωνσταντίνος Μπαλλάς Κυριάκος Αναστασιάδης

Καθηγητής Χειρουργικής Καθηγητής Καρδιοχειρουργικής